《有怀王尚文少参》
明代·朱诚泳

目断江东路，怀人独倚楼。蝉鸣黄叶晚，雁度碧云秋。

诗酒添新况，园池感旧游。何时复相见，谈笑更绸缪。

作者简介：（1458—1498）安徽凤阳人。明宗室。号宾竹道人。太祖第二子秦王朱樉玄孙。弘治元年袭封秦王。长安有鲁齐书院，久废，诚泳别易地建正学书院，又于其旁建小学，择军士子弟延儒生教授。工诗。著有《经进小鸣集》。卒谥简。